Պրեդրագ Ռայկովիչ

**Պրեդրագ Ռայկովիչ** (; ), սերբ ֆուտբոլիստ, «Մալյորկա» ակումբի և Սերբիայի ազգային հավաքականի դարպասապահ։ 2024 թվականի Եվրոպայի առաջնության մասնակից։ 2013 թվականի Եվրոպայի պատանեկան առաջնության չեմպիոն, 2015 թվականի աշխարհի երիտասարդական առաջնության չեմպիոն։

## Ակումբային կարիերա
Պրեդրագը ֆուտբոլով սկսել է զբաղվել յոթ տարեկանում իր հայրենի քաղաքի՝ Նեգոտինի «Հայդուկ» ակումբում։  Նրա առաջին մարզիչը նրա հայրն էր՝ Սաշան, ով նույնպես դարպասապահ էր և խաղում էր «Հայդուկ» մեծահասակների թիմում։ 2009 թվականին Ռայկովիչը տեղափոխվել է «Յագոդինայի» երիտասարդական թիմ, որտեղ անցկացրել է չորս տարի։

2013 թվականի մարտի 9-ին Պրեդրագն իր նորամուտը նշեց «Յագոդինայի» հիմնական կազմում Բելգրադի «Պարտիզանի» դեմ խաղում։ 2013 թվականին թիմի հետ դարձել է Սերբիայի գավաթակիր՝ ոչ մի խաղ չանցկացնելով մրցաշարում։

2013 թվականի օգոստոսին չորս տարվա պայմանագիր է կնքել >Ցրվենա Զվեզդա» ակումբի հետ։

2015 թվականի օգոստոսի 29-ին Ռայկովիչը 3 միլիոն եվրոյով տեղափոխվել է իսրայելական Թել Ավիվի «Մաքաբի» ակումբ։ Նա ակումբի հետ կնքել է 5 տարվա պայմանագիր՝ տարեկան 400 հազար եվրո աշխատավարձով։

2019 թվականի հունիսի 22-ին Ռայկովիչը 4 տարվա պայմանագիր է կնքել ֆրանսիական «Ռեյմս» ակումբի հետ։ Նրա համար վճարվել է մոտ 3 մլն եվրո։  Ֆուտբոլիստով հետաքրքրվել են նաև >Մոնակոն», «Ռենը» և >Սևիլիան»։

## Կարիերան հավաքականում
Պրեդրագը հանդես է եկել Սերբիայի մինչև 16 և մինչև 17 տարեկանների հավաքականներում։ 2013 թվականին Ռայկովիչը Լիտվայում կայացած Եվրոպայի պատանեկան առաջնությունում Սերբիայի մինչև 19 տարեկանների հավաքականի հիմնական դարպասապահն էր։ Պրեդրագը մրցաշարում անցկացրել է չորս հանդիպում, բաց թողել երեք գոլ։  Նա իրեն հատկապես վառ դրսևորեց Պորտուգալիայի հավաքականի հետ կիսաեզրափակիչ խաղում, որում հիմնական ժամանակում ապահով պաշտպանեց սեփական դարպասը և հետ մղեց երկու հարված հետխաղյա 11 մետրանոց հարվածաշարում։ Նրա հավաքականը դուրս եկավ եզրափակիչ, որտեղ հաղթանակ տարավ Ֆրանսիայի հավաքականի նկատմամբ։

2013 թվականի մայիսին Սերբիայի հավաքականի մարզիչ Սինիշա Միխայլովիչը 17-ամյա Ռայկովիչին հրավիրել էր հավաք անցկացնելու ազգային թիմի հետ։ Պրեդրագի նորամուտը հավաքականում տեղի է ունեցել Եվրոպայի պատանեկան առաջնությունում ելույթներից անմիջապես հետո՝ 2013 թվականի օգոստոսի 14-ին։  Կոլումբիայի հավաքականի հետ ընկերական խաղի վերջնամասում նա փոխարինեց Դամիր Կահրիմանին։

2015 թվականի ֆուտբոլի աշխարհի երիտասարդական առաջնության ժամանակ Ռայկովիչը մինչև 20 տարեկանների հավաքականի հիմնական դարպասապահն էր։ Սերբիան դուրս եկավ եզրափակիչ և այնտեղ լրացուցիչ ժամանակում հաղթեց Բրազիլիայի հավաքականին՝ իր պատմության մեջ առաջին անգամ դառնալով այս կատեգորիայի աշխարհի չեմպիոն։ Ռայկովիչը եղել է իր հավաքականի ավագը, ինչպես նաև ստացել է մրցաշարի լավագույն դարպասապահի մրցանակը.

Ռայկովիչն ընդգրկվել է Սերբիայի հավաքականի հայտացուցակում՝ 2018 թվականի աշխարհի առաջնության համար։ Մրցաշարում նա եղել է պահեստային դարպասապահ և խաղերին չի մասնակցել։

## Անձնական կյանք
2018 թվականի օգոստոսին Պրեդրագ Ռայկովիչն ամուսնացել է ֆոտոմոդել Աննա Չակիչի հետ։  Հարսանիքի քավորը Սերբիայի հավաքականի նրա գործընկեր Սաշա Զդելարն էր։ 2019 թվականի հուլիսին զույգը ունեցավ որդի՝ Ռելեյա։

## Վիճակագրություն
### Ակումբային վիճակագրություն

### Հանդիպումներ ազգային հավաքականում
**Ընդհանուր՝  խաղացած հանդիպումներ՝ 11 / բաց թողնված գոլեր՝ 9 / «չոր» հանդիպումներ՝ 4; հաղթանակներ՝ 6, ոչ-ոքի՝ 2, պարտություններ՝ 3։**

## Ձեռքբերումներ
**«Յագոդինա»**
* Սերբիայի Գավաթակիր՝ 2012/13

**>[[Ցրվենա Զվեզդա]]»**
* Սերբիայի չեմպիոն՝ 2013/14

**«Մակքաբի»**
* Իսրայելի չեմպիոն՝ 2018/19
* Տոտոյի Գավաթակիր (2)՝ 2017/18, 2018/19

**Սերբիայի հավաքական (մինչև 19 տարեկան)**
* Պատանիների Եվրոպայի չեմպիոն (մինչև 19 տարեկան)՝ 2013

**Սերբիայի հավաքական (մինչև 20 տարեկան)**
* Երիտասարդների աշխարհի չեմպիոն (մինչև 20 տարեկան)՝ 2015

**Անձնական**

* Սերբիայի լավագույն երիտասարդ մարզիկ՝ 2013
* Ընդգրկվել է Եվրոպայի մինչև 19 տարեկանների առաջնության հավաքականում՝ 2013
* Աշխարհի երիտասարդական առաջնության լավագույն դարպասապահ՝ 2015
* Ընդգրկվել է Սերբիայի առաջնության ազգային հավաքականում՝2014/15

## Ծանոթագրություններ

 
Կատեգորիա:1995 ծնունդներ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անձինք այբբենական կարգով
Կատեգորիա:Լա Լիգայի ֆուտբոլիստներ
Կատեգորիա:Հոկտեմբերի 31 ծնունդներ
Կատեգորիա:Մալյորկայի ֆուտբոլիստներ
Կատեգորիա:Մակկաբի Թել Ավիվի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռեդ Սթարի ֆուտբոլիստներ
Կատեգորիա:Ռեյմսի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ցրվենա Զվեզդայի ֆուտբոլիստներ
Կատեգորիա:Ֆուտբոլիստներ այբբենական կարգով